
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 65 

12 Μαρτίου 2013 


ΚΑΝΟΝΙΣΜΟΣ ΥΠ’ ΑΡΙΘΜ. 1/2013 
Περί Εφημερίων και Διακόνων. 

Η ΙΕΡΑ ΕΠΑΡΧΙΑΚΗ ΣΥΝΟΔΟΣ 
ΤΗΣ ΕΝ ΚΡΗΤΗ ΟΡΘΟΔΟΞΟΥ ΕΚΚΛΗΣΙΑΣ 

Έχοντας υπόψη: 

1. Τους Θείους και Ιερούς Κανόνες. 

2. Τις διατάξεις του Ν. 4149/1961 «Περί καταστατικού 
Νόμου της εν Κρήτη Ορθοδόξου Εκκλησίας και άλλων 
τινών διατάξεων» (Φ.Ε.Κ. 41/Α/16.3.1961) και ειδικότερα 
το άρθρο 4. 

3. Την παρ. 3 του άρθρου 2 του Α.Ν. 137/1967, (Φ.Ε.Κ. 
169/Α73.10.1967). 

4. Την παρ. 6 του άρθρου 43 του Ν. 3848/2010, (Φ.Ε.Κ. 
71/Α719.5.2010). 

5. Την υπ’ αριθμ. 234/23-2-2013 απόφαση της Αγίας και 
Ιεράς Συνόδου του Οικουμενικού Πατριαρχείου. 

6. Την υπ’ αριθμ. 2/13-2-2013 απόφαση της Ιεράς Επαρ¬ 
χιακής Συνόδου της Εκκλησίας Κρήτης. 

7. Το γεγονός ότι εκ του παρόντος Κανονισμού δεν 
προκαλείται δαπάνη, η οποία να βαρύνει τον Κρατικό 
Προϋπολογισμό, ψηφίζει: 

Τον υπ’ αριθμ. 1/2013 Κανονισμό ο οποίος έχει ως εξής: 

ΚΑΝΟΝΙΣΜΟΣ ΥΠ’ ΑΡΙΘΜ. 1/2013 
Περί Εφημερίων και Διακόνων 

Άρθρο 1 
Γενικές έννοιες 

1. Στις Ενορίες της κανονικής εκκλησιαστικής δικαιο¬ 
δοσίας της Εκκλησίας της Κρήτης, η οποία, σύμφωνα με 
το άρθρο 1 του Ν. 4149/1961 «Περί καταστατικού Νόμου 
της εν Κρήτη Ορθοδόξου Εκκλησίας», είναι ημιαυτόνομος 
και έχει την κανονική εξάρτηση αυτής από το Οικουμε¬ 
νικό Πατριαρχείο, υπηρετούν Πρεσβύτεροι και Διάκονοι, 
καλούμενοι Εφημέριοι, και οι οποίοι εργάζονται και δια- 
κονούν σε αυτές, για την εν γένει καλή λειτουργία τους. 

2. Οι Ενορίες αποτελούν τα βασικά κύτταρα της 
κανονικής οργανώσεως της εκκλησιαστικής ζωής και 
λογίζονται ως προς τις νομικές σχέσεις των ως Νο¬ 
μικά Πρόσωπα Δημοσίου Δικαίου. Οι υφιστάμενες και 
λειτουργούσες Ενορίες διατηρούνται. Οι Ενορίες διοι- 
κούνται από τα Εκκλησιαστικά Συμβούλια. 


3. Οι Ιεροί Ενοριακοί Ναοί αποτελούν κέντρα της λει¬ 
τουργικής και πνευματικής ενοριακής ζωής και δρα¬ 
στηριότητας και καθορίζονται με απόφαση του οικείου 
Μητροπολιτικού Συμβουλίου, μετά από πρόταση του 
Προέδρου του, καθώς και οι Ιεροί Μητροπολιτικοί και 
Καθεδρικοί Ναοί. 

4. Τα της λειτουργίας των Ενοριών και των Εκκλη¬ 
σιαστικών τους Συμβουλίων θα καθορισθούν από μελ¬ 
λοντική έκδοση Κανονισμών από την Ιερά Επαρχιακή 
Σύνοδο της Εκκλησίας Κρήτης, σύμφωνα με την παρ. 6 
του άρθρου 43 του Ν. 3848/2010, (Φ.Ε.Κ. 71/Α719.5.2010). 

5. Οι Ενορίες έχουν σαφώς καθορισμένη εδαφική περι¬ 
φέρεια, τα όρια της οποίας καθορίζονται από το οικείο 
Μητροπολιτικό Συμβούλιο. Τα Παρεκκλήσια, Εξωκκλήσια 
και οι Κοιμητηριακοί Ναοί, που ευρίσκονται εντός των 
εν λόγω ορίων, υπάγονται κανονικώς σε αυτές. 

6. Τα της λειτουργίας των Μητροπολιτικών Συμβουλί¬ 
ων θα καθορισθούν από μελλοντική έκδοση Κανονισμού 
από την Ιερά Επαρχιακή Σύνοδο της εν Κρήτη Εκκλη¬ 
σίας, σύμφωνα με την παραγραφ. 6 του άρθρου 43 του 
Ν. 3848/2010, (Φ.Ε.Κ. 71/Α719.5.2010). 

Άρθρο 2 

Εφημέριοι Ιερών Ενοριακών Ναών 

1. Οι Εφημέριοι, Πρεσβύτεροι ή Διάκονοι, των εκκλησι¬ 
αστικών περιφερειών της Ιεράς Αρχιεπισκοπής και των 
Ιερών Μητροπόλεων της Εκκλησίας της Κρήτης, κανονι¬ 
κά χειροτονημένοι, εξαρτώνται, σύμφωνα με τους Θεί¬ 
ους και Ιερούς Κανόνες της Εκκλησίας, από τον οικείο 
Αρχιεπίσκοπο για την Ιερά Αρχιεπισκοπή Κρήτης και 
από τους οικείους Μητροπολίτες για τις Ιερές Μητρο- 
πόλεις της Εκκλησίας της Κρήτης και μεριμνούν για το 
καθόλου ενοριακό έργο τους, σύμφωνα με τις εντολές 
και οδηγίες των κατά τόπους Αρχιερέων. 

2. Οι Εφημέριοι της παραγράφου 1 του παρόντος 
άρθρου διορίζονται με απόφαση του Αρχιεπισκόπου 
ή Μητροπολίτου, αντίστοιχα, με την οποία τους ανα¬ 
τίθενται τα καθήκοντα της λατρευτικής, ποιμαντικής, 
φιλανθρωπικής, προνοιακής και διοικητικής δραστη¬ 
ριότητας και της εν γένει εύρυθμης λειτουργίας των 
Ενοριών τους, και εν συνεχεία με σχετικό διοικητικό 
έγγραφο του οικείου Αρχιερέως, διαβιβάζεται προς τους 
Εφημερίους η ειρημένη απόφαση, για την ενάσκηση των 
καθηκόντων τους. 

3. Οι Εφημέριοι με το βαθμό του Πρεσβυτέρου προ'ί- 
στανται των Ενοριών: 

α) Σε Ενορίες όπου υπηρετεί ένας Εφημέριος Πρε- 
σβύτερος, εκείνος, κατόπιν του διορισμού του από τον 
οικείο Αρχιερέα, έχει την ευθύνη λειτουργίας της Ενο¬ 
ρίας και είναι ο Πρόεδρος του Εκκλησιαστικού Συμβου¬ 
λίου. Σε περίπτωση αδυναμίας ή πλημμελούς άσκησης 
των καθηκόντων του ως Προέδρου, που δημιουργεί 
δυσλειτουργία διοίκησης, δύναται το Μητροπολιτικό 
Συμβούλιο, μετά από αιτιολογημένη απόφασή του και 
πρόταση του οικείου Αρχιερέως, να τον απαλλάσσει 
και να αναθέτει τα καθήκοντα του Προέδρου σε άλλο 
κληρικό της Ιερός Αρχιεπισκοπής ή της οικείας Ιερός 
Μητροπόλεως. 

β) Σε Ενορίες όπου υπηρετούν περισσότεροι του ενός 
Εφημέριοι, διορίζεται από τον οικείο Αρχιερέα, με δυ¬ 
νατότητα εναλλαγής, ο προϊστάμενος, ο οποίος είναι 
συγχρόνως και ο Πρόεδρος του Εκκλησιαστικού Συμ¬ 
βουλίου. Στις συνεδριάσεις του Εκκλησιαστικού Συμβου¬ 
λίου καλούνται από τον Πρόεδρό του και παρίστανται 
οι τυχόν συνεφημέριοί του, Πρεσβύτεροι ή Διάκονοι, με 
δικαίωμα λόγου, άνευ ψήφου. 

4. Οι Εφημέριοι των Ιερών Ενοριακών Ναών διακρίνο- 
νται σε τακτικούς και προσωρινούς. Τακτικοί λογίζονται 
οι έγγαμοι κληρικοί και προσωρινοί λογίζονται οι άγαμοι 
κληρικοί. 

5. Η κάλυψη των κενών οργανικών εφημεριακών θέ¬ 
σεων διενεργείται με απόφαση του οικείου Αρχιερέως. 
Έγγαμοι Εφημέριοι, οι οποίοι υπηρετούν προσωρινώς 
πέραν της πενταετίας στην ίδια οργανική εφημεριακή 
θέση, καθίστανται αυτοδικαίως τακτικοί. 

6. Τα του βαθμολογίου, της μισθοδοσίας και της συ- 
νταξιοδοτήσεως των Εφημερίων των Ιερών Ενοριακών 
Ναών διέπονται από τις εκάστοτε ισχύουσες σχετικές 
διατάξεις. 

7. Κατά τους Θείους και Ιερούς Κανόνες, οι χειροτονί- 
ες των Κληρικών γίνονται με αναφορά σε συγκεκριμένη 
Ενορία. 

Άρθρο 3 

Οργανικές θέσεις Εφημερίων - Προκήρυξη 
και κάλυψη αυτών - Ανακήρυξη υποψήφιων 
Εφημερίων - Υποβολή ενστάσεων 

1. Οι τακτικοί και προσωρινοί Εφημέριοι της παραγρ. 
4 του άρθρου 2 του παρόντος, διορίζονται με απόφαση 
του οικείου Αρχιερέως, σύμφωνα με την εκάστοτε ισχύ- 
ουσα Νομοθεσία. Εξαιρούνται από τη διαδικασία αυτή οι 
εφημεριακές θέσεις στους Ιερούς Μητροπολιτικούς και 
Καθεδρικούς Ναούς, στις οποίες διορίζονται οι Εφημέ¬ 
ριοι από τους οικείους Αρχιερείς, χωρίς προηγουμένη 
προκήρυξη. 

2. Οι υφιστάμενες και λειτουργούσες ενορίες διατη¬ 
ρούνται. Σε κάθε ενορία υφίσταται μία (1) τουλάχιστον 
οργανική θέση Εφημερίου. 

3. Σε πόλεις με πληθυσμό άνω των εκατό χιλιάδων 
(100.000) κατοίκων, σε κάθε ενορία υφίσταται μία (1) 
οργανική θέση Εφημερίου, ανά χίλια (1.000) νοικοκυριά. 

4. Σε πόλεις με πληθυσμό έως εκατό χιλιάδες (100.000) 
κατοίκους σε κάθε ενορία υφίσταται μία (1) οργανική 
θέση Εφημερίου ανά πεντακόσια (500) νοικοκυριά. 


5. Σε Δημοτικές Ενότητες ή Οικισμούς, που αποτελούν 
κοινώς γνωστά κέντρα τουρισμού και παραθερισμού, και 
έχουν τουλάχιστον τετρακόσια (400) μόνιμα νοικοκυριά, 
με απόφαση του Μητροπολιτικού Συμβουλίου, μπορεί 
να διορισθεί και δεύτερος Εφημέριος. 

6. Κάθε κενή οργανική εφημεριακή θέση προκηρύσσεται 
από τον οικείο Αρχιερέα. Η προκήρυξη αναρτάται στον 
πίνακα ανακοινώσεων του Ιερού Ενοριακού Ναού, όπου 
υφίσταται η κενή θέση, και δημοσιεύεται στο επίσημο 
Δελτίο της Εκκλησίας Κρήτης «Απόστολος Τίτος», άρθρο 
12 του Ν. 4149/1961 «Περί καταστατικού Νόμου της εν 
Κρήτη Ορθοδόξου Εκκλησίας» (Φ.Ε.Κ. 41/Α/16.3.1961) ή στον 
Τοπικό Τύπο, ή στον διαδικτυακό ιστότοπο της Ιερός Αρ¬ 
χιεπισκοπής και των Ιερών Μητροπόλεων της Εκκλησίας 
Κρήτης. Ο Αρχιερεύς με την προκήρυξη καλεί αυτούς 
που επιθυμούν και έχουν τα απαιτούμενα κανονικά και 
νόμιμα προσόντα, να υποβάλουν τα δικαιολογητικά τους 
στοιχεία μέσα σε δέκα (10) ημέρες από τη δημοσίευση ή 
την ανάρτηση της προκηρύξεως, προκειμένου να διεκδι- 
κήσουν την κενή οργανική θέση Εφημερίου. 

7. Σε περίπτωση, που δεν προσέλθει κάποιος υποψήφι¬ 
ος, σύμφωνα με τα αναφερόμενα της παραγραφ. 3 του 
παρόντος άρθρου, η προκήρυξη εξακολουθεί να ισχύει 
αυτοδίκαια για είκοσι (20) ακόμα ημέρες. 

8. Μετά την κατάθεση των υποψηφιοτήτων των ενδιαφε¬ 
ρομένων να καταλάβουν οργανική εφημεριακή θέση, κατά 
τα ανωτέρω του παρόντος άρθρου, ο οικείος Αρχιερεύς, 
αφού ασκήσει έλεγχο των υποβληθέντων φακέλων τους, 
εντός δέκα (10) ημερών, ανακηρύσσει τους υποψηφίους 
Εφημέριους με Πράξη του, η οποία κοινοποιείται προς 
το Εκκλησιαστικό Συμβούλιο του Ιερού Ενοριακού Ναού. 
Η Πράξη αναρτάται στον πίνακα ανακοινώσεων αυτού. 

9. Εντός τριών (3) ημερών από την επόμενη ημέρα της 
αναρτήσεως της παραγράφου 6 του παρόντος άρθρου, 
δικαιούται οποιοσδήποτε να υποβάλει στην οικεία Εκ¬ 
κλησιαστική Αρχή εγγράφως και ενυπογράφως, οποια¬ 
δήποτε ένσταση, για κάποιον από τους υποψηφίους. 
Μετά την παρέλευση της προθεσμίας αυτής, ο οικείος 
Αρχιερέας αποφαίνεται επί των υποψηφίων, επιλέγει 
έναν από αυτούς και κοινοποιεί την απόφαση του στο 
Εκκλησιαστικό Συμβούλιο του Ιερού Ενοριακού Ναού, το 
οποίο υποχρεούται να προβεί αμέσως στην ανάρτηση 
της αποφάσεως για τρεις (3) ημέρες στον πίνακα ανα¬ 
κοινώσεων του Ιερού Ενοριακού Ναού. 

10. Κατά της αποφάσεως του οικείου Αρχιερέα, μπορεί 
να ασκηθεί προσφυγή ενώπιον της Ιερός Επαρχιακής 
Συνόδου της Εκκλησίας Κρήτης εντός πέντε (5) ημε¬ 
ρών από της τελευταίας ημέρας της αναρτήσεως της 
αποφάσεως. Η προσφυγή ασκείται από οποιονδήποτε 
με έγγραφο απευθυνόμενο προς τον οικείο Αρχιερέα, ο 
οποίος υποχρεούται να την διαβιβάσει στην Ιερά Επαρ¬ 
χιακή Σύνοδο της Εκκλησίας Κρήτης, προκειμένου αυτή 
να κρίνει Συνοδικώς την προσφυγή. 

11. Πριν από την ολοκλήρωση της ανωτέρω διαδικασί¬ 
ας και την εκπνοή των περιγραφόμενων προθεσμιών δεν 
επιτρέπεται η τοποθέτηση, χειροτονία του υποψήφιου 
Εφημέριου. 

12. Εάν ο επιλεγείς ως Εφημέριος από τον οικείο 
Αρχιερέα, δεν προσέλθει κατά την ορισθείσα ημέρα 
για να χειροτονηθεί, θεωρείται ότι δεν αποδέχεται την 
εκλογή. Εάν όμως δεν δώσει ικανοποιητικές εξηγήσεις, 
είναι απαράδεκτη η υποψηφιότητά του για την ίδια και 
για οποιαδήποτε άλλη προκήρυξη εφημεριακής θέσης. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


889 


13. Ο μετά την ολοκλήρωση όλων των ανωτέρω χει¬ 
ροτονούμενος, διορίζεται από τον οικείο Αρχιερέα στην 
προκηρυχθείσα οργανική θέση. 

14. Εάν συντρέχουν ιδιαίτεροι ποιμαντικοί λόγοι για 
κάποια Ενορία, ο οικείος Αρχιερεύς μπορεί να τοποθε¬ 
τήσει σε αυτή προσωρινό Εφημέριο, έγγαμο ή άγαμο. 

Άρθρο 4 

Δικαιολογητικά για το διορισμό 
σε εφημεριακή θέση 

Ο υποψήφιος Εφημέριος πρέπει να διαθέτει πριν από 
όλα τα προβλεπόμενα εκκλησιαστικά πνευματικά χαρί¬ 
σματα. Οφείλει να υποβάλει στον οικείο Αρχιερέα, τόσο 
στην περίπτωση της κάλυψης κενής οργανικής εφημερι- 
ακής θέσης με προκήρυξη, μέσα στη αναφερόμενη στο 
αμέσως προηγούμενο άρθρο προθεσμία, όσο και στην 
περίπτωση της κάλυψης αυτής προσωρινά, αίτησή του, 
συνοδευόμενη από τα παρακάτω: 

α) Βιογραφικό σημείωμα, με αιτιολόγηση της απόφα¬ 
σής του να γίνει κληρικός, 
β) Κανονική συμμαρτυρία. 
γ) Επικυρωμένο τίτλο ή τίτλους σπουδών, 
δ) Πιστοποιητικό γεννήσεως. 

ε) Σε περίπτωση υποψήφιου έγγαμου κληρικού, βε¬ 
βαίωση της αρμόδιας Εκκλησιαστικής Αρχής, ότι τόσο 
αυτός όσο και η σύζυγός του έχουν τελέσει πρώτο 
εκκλησιαστικό γάμο. Σε περίπτωση υποψήφιου άγαμου 
κληρικού, βεβαίωση εγγραφής του στο Μοναχολόγιο 
κανονικής Ιερός Μονής, επικυρωμένη από την οικεία 
Εκκλησιαστική Αρχή. 

στ) Σε περίπτωση υποψήφιου έγγαμου κληρικού, έγ¬ 
γραφη συναίνεση της συζύγου του, με βεβαιωμένο το 
γνήσιο της υπογραφής της, ότι δεν έχει αντίρρηση, ώστε 
ο σύζυγός της να χειροτονηθεί κληρικός, 
ζ) Πιστοποιητικό οικογενειακής κατάστασης, 
η) Υπεύθυνη δήλωση με βεβαιωμένο το γνήσιο της 
υπογραφής του υποψήφιου Εφημερίου, ότι δεν διώκεται 
για κάποια αξιόποινη πράξη. 

θ) Η Ιερά Αρχιεπισκοπή ή Ιερά Μητρόπολη, ως έχουσα 
έννομο συμφέρον, ζητεί με δικές της ενέργειες αντί¬ 
γραφο Ποινικού Μητρώου του υποψήφιου Εφημερίου, 
από τις αρμόδιες δικαστικές αρχές και πιστοποιητικό 
Εισαγγελικής Αρχής. 

ι) Απολυτήριο εκπλήρωσης της στρατιωτικής θητεί¬ 
ας του υποψήφιου Εφημερίου, ή πιστοποιητικό νόμιμης 
απαλλαγής από αυτή, στο οποίο να αναγράφεται επα¬ 
κριβώς ο λόγος της απαλλαγής. 

ια) Πιστοποιητικό από την αρμόδια υγειονομική αρχή 
σύμφωνα με τις κείμενες διατάξεις του Νόμου, για κάλυ¬ 
ψη δημόσιας θέσης, στο οποίο να βεβαιώνεται, η υγεία 
του υποψήφιου Εφημερίου. 

Άρθρο 5 

Τοποθέτηση σε Εφημεριακή θέση 

Ο διορισμός του κληρικού σε Εφημεριακή οργανική θέση 
γίνεται για τις Ενορίες των Πόλεων, των Κωμοπόλεων 
και των Χωριών, που υπάγονται εκκλησιαστικά στην Ιερά 
Αρχιεπισκοπή και στις Ιερές Μητροπόλεις της Εκκλησίας 
της Κρήτης, από τον οικείο Αρχιερέα, με βάση τα τυπικά 
και ουσιαστικά χαρίσματα - προσόντα του κληρικού, σε 
σχέση με τις ανάγκες και τις ιδιαιτερότητες κάθε ανωτέ¬ 
ρω Ενορίας, κατά την ποιμαντική κρίση και τη διακριτική 
ευχέρεια του οικείου Αρχιερέως, ως κανονικού Ποιμένος. 


Άρθρο 6 

Καθήκοντα Εφημερίου 

1. Ο Εφημέριος ενεργεί σχετικά με τα καθήκοντά του 
πάντοτε επ’ αναφορά προς τον οικείο Αρχιερέα για την 
άσκηση της λειτουργικής, πνευματικής, διοικητικής και 
της εν γένει ποιμαντικής διακονίας του σε όλους τους 
τομείς του ενοριακού έργου, μεριμνά για τις γενικότε¬ 
ρες πνευματικές, φιλανθρωπικές, προνοιακές ή άλλες 
ανάγκες της Ενορίας, σύμφωνα με όσα αναφέρονται 
στο άρθρο 2 του παρόντος Κανονισμού. 

2. Ο Εφημέριος, ως πνευματικός πατέρας της Ενορίας 
του, λειτουργεί μέσα στα όριά της και πρέπει να είναι το 
υπόδειγμα για τους ενορίτες του. Οφείλει να αποφεύγει 
κάθε ενέργεια, η οποία θα μπορούσε να προκαλέσει τον 
σκανδαλισμό των πιστών. 

Ο Εφημέριος: 

α. Τελεί απαρεγκλίτως κατά την εκκλησιαστική τάξη, 
το εκκλησιαστικό λειτουργικό ήθος και τις οδηγίες και 
εντολές του οικείου Ιεράρχου, την Θεία Λειτουργία, τα 
Ιερά Μυστήρια της Εκκλησίας, τις διατεταγμένες από 
το Τυπικό της Αγίας του Χριστού Μεγάλης Εκκλησίας 
ιερές ακολουθίες και κάθε άλλη ιεροπραξία. 

β. Οφείλει να φέρει την καθιερωμένη περιβολή και 
αμφίεση του κληρικού. 

γ. Μετέχει στην Θεία Λειτουργία, στα Ιερά Μυστήρια 
ή σε οποιεσδήποτε άλλες Ιερές Ακολουθίες εκτός των 
ορίων της Εκκλησιαστικής Επαρχίας που υπηρετεί, αφού 
λάβει την κανονική άδεια τόσο του Ποιμενάρχου του, 
όσο και του Αρχιερέα της Επαρχίας που θα μεταβεί 
για να ιεροπράξει. 

δ. Για να τελέσει οποιαδήποτε ιεροπραξία εντός της 
ίδιας Εκκλησιαστικής Επαρχίας σε άλλη Ενορία, λαμβά¬ 
νει άδεια από τον Αρχιερατικό Επίτροπο της περιοχής 
και ενημερώνει τον Εφημέριο της Ενορίας. 

ε. Δεν συμμετέχει σε ξένες προς την αποστολή της 
Εκκλησίας οργανώσεις, δεν αναμιγνύεται σε κομματικές 
ή πολιτικές παρατάξεις και δεν αναδέχεται κοσμικές 
φροντίδες, οι οποίες συγκρούονται με την ιδιότητά του 
ως κληρικού και θα μπορούσαν να διασαλεύσουν την 
ενότητα των πιστών. 

3. Ο Εφημέριος και Πρόεδρος του Εκκλησιαστικού 
Συμβουλίου: 

α) Προΐσταται των οργανωμένων πρωτοβουλιών και 
δράσεων του Εκκλησιαστικού Συμβουλίου, κατόπιν 
εγκρίσεως του οικείου Μητροπολιτικού Συμβουλίου, 
όπου αυτή απαιτείται. Οι περιπτώσεις αυτές θα αναγρα- 
φούν αναλυτικά σε εκδοθησόμενο σχετικό Κανονισμό, 
όπως αναφέρει το άρθρο 1 παραγρ. 6 του παρόντος 
Κανονισμού. 

β) Οργανώνει το γραφείο της Ενορίας, τηρεί με συνέ¬ 
πεια τα Βιβλία Πρωτοκόλλου, Πράξεων του Εκκλησια¬ 
στικού Συμβουλίου, Βαπτίσεων, Γάμων, Πιστοποιητικών 
αγαμίας, Ταμείου, Κτηματολογίου, ενημερώνει όλους 
τους φακέλους του Αρχείου και όποια άλλα παραγγείλει 
ο οικείος Αρχιερεύς και το Μητροπολιτικό Συμβούλιο, 
και μεριμνά για την καταγραφή σε ειδικό βιβλίο και δι¬ 
αφύλαξη των ιερών κειμηλίων και τη χρηστή διαχείριση 
και αξιοποίηση της κινητής και ακίνητης περιουσίας 
της Ενορίας. 

Άρθρο 7 

Δικαιώματα Εφημερίου 

1. Ο Εφημέριος έχει όλα τα από το λειτούργημα και 
την ενοριακή του θέση δικαιώματα, όπως αυτά ορίζονται 
από τους Θείους και Ιερούς Κανόνες της Εκκλησίας 
και τις διατάξεις του Ν. 4149/1961 «Περί καταστατικού 
Νόμου της εν Κρήτη Ορθοδόξου Εκκλησίας» (Φ.Ε.Κ. 
41 / Α/16.3.1961). 

2. Ειδικότερα: 

α) Στην ισοβιότητα του εκκλησιαστικού του λειτουρ¬ 
γήματος. 

β) Στη μονιμότητα της ενοριακής του θέσεως, εκτός 
από τις προβλεπόμενες νόμιμες ή κανονικές εξαιρέσεις. 

γ) Στη μισθοδοσία, την κοινωνική ασφάλιση και τη 
συνταξιοδότηση για την άσκηση του λειτουργήματος 
του, σύμφωνα με τους ισχύοντες Νόμους. 

δ) Στη χορήγηση κατ’ έτος νόμιμης άδειός του, σύμ¬ 
φωνα όμως με τις ανάγκες των εφημεριακών κενών 
κάθε οικείας Εκκλησιαστικής Επαρχίας. Επίσης, των 
αναρρωτικών αδειών, όπως αυτές προβλέπονται από 
τον Νόμο. Ακόμα αδειών σπουδών μετά από άδεια του 
οικείου Ιεράρχου και έγκριση της Ιεράς Επαρχιακής 
Συνόδου της Εκκλησίας Κρήτης, όχι όμως πέραν της 
τετραετίας. Ο αδειούχος οφείλει να καταθέτει κατ’ έτος 
αναλυτική έκθεση περί των σπουδών του στον οικείο 
Ιεράρχη, συνοδευόμενη από τα ανάλογα αποδεικτικά 
στοιχεία για τις σπουδές του. 

ε) Στη δωσιδικία σύμφωνα με τους Θείους και Ιερούς 
Κανόνες της Εκκλησίας και τη σχετική νομοθεσία. 

3. Τα δικαιώματα των Εφημερίων, των Ιεροκηρύκων, 
των Διακόνων και των λαϊκών εκκλησιαστικών υπαλ¬ 
λήλων, ως προς τη βαθμολογική και μισθολογική κα¬ 
τάταξη, τη μισθοδοσία, την ασφάλιση, την αξιολόγηση, 
τις προαγωγές και τις αποδοχές καθορίζονται από τις 
σχετικές διατάξεις της ισχύουσας νομοθεσίας της Ελ¬ 
ληνικής Πολιτείας, εφόσον δεν ρυθμίζονται ειδικότερα 
από τις διατάξεις του παρόντος. 

Άρθρο 8 

Ποιμαντική επιμόρφωση 

1. Η μόρφωση και η επιμόρφωση των Εφημερίων κα¬ 
λύπτεται από τις Θεολογικές Σχολές του κλίματος του 
Οικουμενικού Πατριαρχείου, τα Τμήματα των Θεολογι- 
κών Σχολών της Ελλάδος ή τις αναγνωρισμένες από 
την Πολιτεία Θεολογικές Σχολές του Εξωτερικού, από 
Μεταπτυχιακά Τμήματα Θεολογικών και άλλων Σχολών, 
από την Ανώτατη Εκκλησιαστική Ακαδημία Ηρακλείου 
Κρήτης και από τις άλλες Ανώτατες Εκκλησιαστικές 
Ακαδημίες, από την Εκκλησιαστική Σχολή Κρήτης και 
τις άλλες Εκκλησιαστικές Σχολές της Ελλάδος και τις 
όμοιές τους στο εξωτερικό, αναγνωρισμένες και αυτές 
από την Ελληνική Πολιτεία ή από τα αναγνωρισμένα 
Ι.Ε.Κ. που παρέχουν εκκλησιαστική κατάρτιση ή τα αντί¬ 
στοιχό τους. 

2. Η Εκκλησία της Κρήτης, η Ιερά Αρχιεπισκοπή και οι 
Ιερές Μητροπόλεις της Κρήτης, μπορούν να ιδρύουν ει¬ 
δικές Επιμορφωτικές Σχολές ή Σεμινάρια για την ειδική 
κατάρτιση και την ποιμαντική επιμόρφωση των Κληρι¬ 
κών. Η ίδρυση αυτών εγκρίνεται από την Ιερά Επαρχιακή 
Σύνοδο της Εκκλησίας της Κρήτης. Το Πιστοποιητικό 
Επιμορφώσεως συνεκτιμάται στην αξιολόγηση των Εφη¬ 
μερίων και στην προαγωγή τους. 


Άρθρο 9 

Αξιολόγηση Εφημερίων 

1. Κάθε έτος συντάσσεται έκθεση αξιολογήσεως του 
Εφημερίου και σύμφωνα με τις κείμενες διατάξεις των 
Νόμων της Ελληνικής Πολιτείας. 

2. Η ανωτέρω έκθεση καταρτίζεται κατά τη διάρκεια 
του πρώτου τριμήνου, κάθε έτους. Ο τύπος της εν λόγω 
εκθέσεως ορίζεται με απόφαση της Ιεράς Επαρχιακής 
Συνόδου της Εκκλησίας Κρήτης. 

3. Η παραπάνω Έκθεση αποτελείται από δύο μέρη. Στο 
πρώτο μέρος αυτής, όλοι οι Εφημέριοι αναπτύσσουν με 
υπευθυνότητα και ευσυνειδησία σεΈκθεση Πεπραγμένων, 
την εν γένει Εφημεριακή τους διακονία και δραστηριότη¬ 
τα, αλλά και τα τυχόν προβλήματα που αντιμετωπίζουν 
κατά την άσκηση του έργου τους. Οι Εκθέσεις των Εφη¬ 
μερίων υποβάλλονται στην οικεία Εκκλησιαστική Αρχή, 
εντός του μηνάς Ιανουάριου, κάθε έτους. Η μη υποβολή 
της εν λόγω Εκθέσεως δεν αναστέλλει τη διαδικασία 
αξιολόγησης και λαμβάνεται αρνητικώς υπόψη. 

4. Στο δεύτερο μέρος οι Εφημέριοι αξιολογούνται από 
τριμελή Επιτροπή Κληρικών - Αξιολογητών της Ιεράς 
Αρχιεπισκοπής και των Ιερών Μητροπόλεων της Εκ¬ 
κλησίας της Κρήτης, η οποία ορίζεται με απόφαση του 
οικείου Ιεράρχου και η οποία αφού λάβει υπ’ όψη της 
την Έκθεση Πεπραγμένων κάθε Εφημερίου, συντάσσει 
εν συνεχεία Αξιολογητική Έκθεση για κάθε Εφημέριο. 

5. Οι Κληρικοί οι οποίοι μετέχουν στην Επιτροπή Κλη¬ 
ρικών - Αξιολογητών θα αξιολογούνται από τον οικείο 
Αρχιερέα και ένα μέλος του Μητροπολιτικού Συμβου¬ 
λίου, οριζόμενο από αυτό. 

6. Με τη συμπλήρωση του νόμιμου χρόνου, προκειμέ- 
νου να κριθεί και να προαχθεί βαθμολογικώς ο Εφη¬ 
μέριος, το Μητροπολιτικό Συμβούλιο της Ιεράς Αρχιε¬ 
πισκοπής και των Ιερών Μητροπόλεων της Εκκλησίας 
της Κρήτης, το οποίο ενεργεί για την περίπτωση αυτή 
ως Υπηρεσιακό Συμβούλιο για τους Εφημέριους, δια¬ 
μορφώνει την κρίση του, λαμβάνοντας υπ’ όψη όλες τις 
εκθέσεις αξιολογήσεως του κάθε κρινόμενου, όλων των 
παρελθόντων ετών μετά την τελευταία του κρίση από 
το Μητροπολιτικό Συμβούλιο. 

7. Τ όσο κατά την σύνταξη της Αξιολογητικής Εκθέσε¬ 
ως από την τριμελή Επιτροπή Κληρικών - Αξιολογητών, 
όσο και κατά την κρίση προαγωγής του Εφημερίου, 
από το οικείο Μητροπολιτικό Συμβούλιο, λαμβάνονται 
υποχρεωτικώς υπ’ όψη τα εξής κριτήρια: 

α) Η αφοσίωσή του με ένθεο ζήλο στα ιερατικά καθή¬ 
κοντα και στην καλλιέργεια της ιερατικής του αυτοσυ- 
νειδησίας, σύμφωνα με τους Θείους και Ιερούς Κανόνες 
της Εκκλησίας και την Ιερά Παράδοσή της. 

β) Η συνέπεια και η προσήλωσή του στην άσκηση 
των εφημεριακών καθηκόντων του, κατά το λειτουργικό 
και ποιμαντικό ήθος και η εφαρμογή των Εγκυκλίων 
της Αγίας και Ιεράς Συνόδου του Σεπτού Οικουμενι¬ 
κού Πατριαρχείου, της Ιεράς Επαρχιακής Συνόδου της 
Εκκλησίας της Κρήτης και των οικείων Ποιμεναρχών. 

γ) Η πρόθυμη και επιμελής ανταπόκρισή του στα ει¬ 
δικά εφημεριακά καθήκοντα, τα οποία του αναθέτει ο 
οικείος Αρχιερεύς, όπως του Προέδρου του Εκκλησια¬ 
στικού Συμβουλίου, του ιερού κηρύγματος, του υπευθύ¬ 
νου νεότητος, του υπευθύνου φιλανθρωπικού, προνοι- 
ακού έργου ή του ενοριακού φιλόπτωχου, κοινωνικής 
αλληλεγγύης και τομέων ανάπτυξης και διάδοσης της 
ταυτότητας του ορθόδοξου πολιτισμού και ζωής κ.ά. 

δ) Η διαπροσωπική σχέση και η εν γένει αναστροφή 
του Εφημέριου με τους ενορίτες του και την κοινωνία 
γενικότερα. 

ε) Η συμμετοχή του στις πόσης φύσεως εκδηλώσεις 
(ιερατικές συνάξεις, ομιλίες, επετειακές εκδηλώσεις, 
σεμινάρια κ.ά.), που διοργανώνονται από την οικεία Εκ¬ 
κλησιαστική Αρχή, η συνεργασία του με αυτή, η έγκαιρη 
απάντηση σε εγκυκλίους - προσκλήσεις του Ποιμενάρ¬ 
χου του και η εν γένει εκκλησιαστική υπακοή του στις 
ποιμαντικές κατευθύνσεις και προτροπές του. 

στ) Η συμμετοχή του σε Θεολογικές Μεταπτυχιακές 
σπουδές, Προγράμματα Δια Βίου Μάθησης και γενικώς 
σε Επιμορφωτικά Εκκλησιαστικά Σεμινάρια και άλλα 
συναφή από πιστοποιημένους Φορείς. 

ζ) Η συνέπεια του ως προς την προστασία και δια¬ 
φύλαξη των Ιερών Ναών, της κινητής και ακίνητης πε¬ 
ριουσίας, την έγκαιρη κατάθεση των προϋπολογισμών, 
απολογισμών και η τακτοποίηση των κατά Νόμο υπο¬ 
θέσεων της Ενορίας, όλων των εν γένει υποχρεώσεων 
και καθηκόντων του προς την Εκκλησία, την οικεία Ιερά 
Αρχιεπισκοπή ή Ιερά Μητρόπολη και την Ελληνική Πο¬ 
λιτεία, καθώς και των πόσης φύσεως εκκλησιαστικών 
εισφορών. 

η) Τυχόν εκκλησιαστικές και κοσμικές πειθαρχικές 
ποινές. 

8. Κατά της αποφάσεως του οικείου Μητροπολιτικού 
Συμβουλίου για την περί βαθμολογικής προαγωγής ή 
μη του Εφημερίου κρίση του, ο Εφημέριος δικαιούται 
να ασκήσει προσφυγή ενώπιον της Ιεράς Επαρχιακής 
Συνόδου της Εκκλησίας Κρήτης, δια του οικείου Ιεράρ¬ 
χου, η οποία εκδικάζεται Συνοδικώς από αυτή. 

Άρθρο 10 

Μεταθέσεις τακτικών Εφημερίων 

1. Τακτικός Εφημέριος μετατίθεται: 
α) Για τις ανάγκες της Εκκλησίας, 
β) Ύστερα από αίτησή του. 

γ) Μετά από αιτιολογημένη απόφαση του οικείου Αρ- 
χιερέως, εφόσον η περαιτέρω παραμονή του Εφημερίου 
στην Ενορία αποβαίνει ασύμφορη και προκλητική για 
πνευματικούς και κανονικούς λόγους, 
δ) Λόγω ποινής επιβαλλόμενης τελεσιδίκως. 
ε) Αμοιβαία μετάθεση Εφημερίων μεταξύ δύο Ενοριών 
της αυτής Εκκλησιαστικής Επαρχίας συντελείται με 
τη συγκατάθεση των μετατιθεμένων και απόφαση του 
οικείου Ιεράρχου. 

Άρθρο 11 

Απόσπαση τακτικών Εφημερίων 

1. Απόσπαση Εφημερίου σε άλλη κενή οργανική θέση 
δεν μπορεί να παραταθεί πέραν των έξι (6) μηνών. Εάν 
η απόσπαση γίνεται λόγω εκκλησιαστικών αναγκών, 
δύναται να παραταθεί μέχρι ένα (1) έτος με Απόφαση 
του Μητροπολιτικού Συμβουλίου. 

2. Οι Κληρικοί που διακονούν με απόσπαση σε Επαρ¬ 
χίες του Οικουμενικού Θρόνου και αλλού, αξιολογούνται 
κατά τον παρόντα Κανονισμό από τον οικείο Αρχιερέα, 
μετά από ενημερωτική'Εκθεση της Εκκλησιαστικής Αρ¬ 
χής στην οποία είναι αποσπασμένοι. 


Άρθρο 12 

Αφυπηρέτηση Εφημερίων 

1. Οι Εφημέριοι μπορούν να αποχωρούν από την υπη¬ 
ρεσία ύστερα από αίτησή τους μετά τη συμπλήρωση 
του 70ου έτους της ηλικίας τους, ως και 35ετη πλήρη 
εφημεριακή υπηρεσία, ή και σε προγενέστερο χρόνο, εφ’ 
όσον υφίσταται ανικανότητα για την εκτέλεση των εφη- 
μεριακών τους καθηκόντων, λόγω νόσου πνευματικής, 
ψυχικής ή σωματικής, η οποία πιστοποιείται αρμοδίως 
σύμφωνα με τις διατάξεις που εφαρμόζονται αναλογι¬ 
κούς επί των πολιτικών δημοσίων διοικητικών υπαλλή¬ 
λων. Η πιστοποίηση αυτή προκαλείται είτε με αίτηση 
του Εφημερίου, είτε με ενέργεια του οικείου Αρχιερέα, 
προς την αρμόδια Υγειονομική Επιτροπή. 

2. Μετά την κατά τα ανωτέρω διαπίστωση της ανικα¬ 
νότητας, ο οικείος Αρχιερεύς διορίζει προσωρινό Εφη¬ 
μέριο μέχρι την πλήρωση της θέσεως κατά τις διατάξεις 
του παρόντος Κανονισμού. 

Άρθρο 13 

Απόλυση Εφημερίων 
από την Ενοριακή τους θέση 

Ο Εφημέριος, πλην των περιπτώσεων αφυπηρετήσεως 
που προβλέπονται στο προηγούμενο άρθρο, απολύεται 
από της θέσεώς του: 

α) Λόγω ποινής, η οποία θα του επιβληθεί αμετάκλητα 
από το Συνοδικό Δικαστήριο. 

β) Όταν επιδείξει συμπεριφορά αντίθετη προς τις 
εκκλησιαστικές του υποχρεώσεις, όπως σε περίπτωση 
που εγκαταλείψει τη θέση του χωρίς άδεια πέραν των 
τριάντα (30) ημερών αδικαιολόγητα, ή εάν δεν συμμορ¬ 
φωθεί σε νόμιμα γενόμενη απόσπασή του, αφού προη- 
γηθεί κλήτευσή του προς απολογία, απολύεται από την 
ενοριακή του θέση με απόφαση του οικείου Ιεράρχου, 
εγκρινόμενη Συνοδικώς από την Ιερά Επαρχιακή Σύνοδο 
της Εκκλησίας Κρήτης. 

Άρθρο 14 

Κανονικά Απολυτήρια 

1. Ο οικείος Αρχιερεύς δικαιούται να χορηγήσει Απολυ¬ 
τήριο Γ ράμμα προς τον Εφημέριο, προκειμένου αυτός να 
υπηρετήσει στην περιφέρεια άλλης Εκκλησιαστικής Επαρχί¬ 
ας, εάν προηγουμένως έχει την έγγραφη συγκατάθεση του 
Αρχιερέως του τόπου της νέας υπηρεσίας του Κληρικού. 

2. Γ ια να πραγματοποιηθεί μετακίνηση Εφημερίου σε 
άλλη Εκκλησιαστική Επαρχία, προϋποτίθεται η λήψη 
άδειας του οικείου Αρχιερέως για την εν συνεχεία ανα¬ 
ζήτηση νέου τόπου διακονίας του. 

Άρθρο 15 

Διορισμός Διακόνων 

1. Οργανικές θέσεις Διακόνων σε Ιερούς Ενοριακούς 
Ναούς υφίστανται σύμφωνα με τα αρχικώς προβλεπό- 
μενα από το Ν.Δ. 1399/1973, όπως αυτό εκάστοτε ισχύει. 

2 Επιτρέπεται χειροτονία Διακόνου για την κάλυψη κενής 
οργανικής θέσεως. Επί άγαμου Διακόνου εφαρμόζονται, 
κατ' αναλογία τα ισχύοντα επί προσωρινού Εφημερίου. 

3. Ο διορισμός των Διακόνων διενεργείται με απόφαση 
του οικείου Αρχιερέως. 

4. Τα του βαθμολογίου, της μισθοδοσίας, της ασφα- 
λίσεως και της συνταξιοδοτήσεως των Διακόνων διέ- 
πονται από τις εκάστοτε ισχύουσες διατάξεις. 

Άρθρο 16 

Ιεροκήρυκες - Εκκλησιαστικοί Υπάλληλοι 

1. Οργανικές θέσεις Ιεροκηρύκων υφίστανται στην Ιερά 
Αρχιεπισκοπή και τις Ιερές Μητροπόλεις της Εκκλησίας 
Κρήτης σύμφωνα με τα προβλεπόμενα από το άρθρο 
25 του Ν. 817/1978, όπως αυτό εκάστοτε ισχύει. 

2. Στις θέσεις αυτές διορίζονται με απόφαση του οικεί¬ 
ου Αρχιερέως άγαμοι Κληρικοί. Ως προς τη μισθοδοσία, 
την ασφάλιση και τη συνταξιοδότηση αυτών εφαρμόζο¬ 
νται οι εκάστοτε ισχύουσες σχετικές διατάξεις. 

3. Οι έχοντες τα νόμιμα προσόντα Ιερομονάχοι, που εί¬ 
ναι εγγεγραμμένοι στα Μοναχολόγια των Ιερών Μονών 
της οικείας Ιερός Μητροπόλεως και είναι διορισμένοι ως 
προσωρινοί Εφημέριοι-Ιεροκήρυκες, ασχέτως του αριθμού 
οικογενειών μιας ενορίας, εφ’ όσον οι πνευματικές ανάγκες 
της απαιτούν τον διορισμό Κληρικού καταλλήλου για το 
κήρυγμα, την εξομολόγηση, την κατηχητική διακονία και 
τα παρόμοια, παραμένουν και υπηρετούν ως προσωρινοί 
Εφημέριοι-Ιεροκήρυκες, περιοριζόμενοι αποκλειστικώς στα 
ανωτέρω πνευματικά καθήκοντά τους, χωρίς καμία ανάμει¬ 
ξη στα καθήκοντα και δικαιώματα των τακτικών Εφημερίων 


4. Οι λαϊκοί εκκλησιαστικοί υπάλληλοι, οι κατέχοντας 
ή μη θέσεις από μετατροπή οργανικών Διακονικών θέ¬ 
σεων μισθοδοτούνται από το Δημόσιο, σύμφωνα με την 
παράγραφο 5 του άρθρου 20 του Νόμου 1476/1984 (Φ.Ε.Κ. 
136 Α'), όπως σήμερα ισχύει. 

5. Προσωρινά αξιολογούνται από το Μητροπολιτικό 
Συμβούλιο μέχρι την έκδοση σχετικού ειδικού Κανονι¬ 
σμού για αυτούς. 

Άρθρο 17 

Έναρξη ισχύος του Κανονισμού 

Η ισχύς του παρόντος Κανονισμού αρχίζει από την 
ημέρα της δημοσιεύσεώς του στην Εφημερίδα της Κυ- 
βερνήσεως και το επίσημο Δελτίο της Εκκλησίας Κρή¬ 
της «Απόστολος Τίτος». 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Ηράκλειο Κρήτης, 4 Μαρτίου 2013 

Ο Πρόεδρος 
I Ο Κρήτης ΕΙΡΗΝΑΙΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί^Ο 


Ηλεκτρονική Διεύθυνση: ήίίρ://νννννν.β1.9τ - β-πιαΜ: ννοόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 





















































































